বগুড়া সংবাদ ডটকম (শিবগঞ্জ প্রতিনিধি রশিদুর রহমান রানা) : বগুড়ার শিবগঞ্জ উপজেলার দেউলী ইউনিয়নের কানচগাড়ী মহাশশ্মানের কাঁচা রাস্তা, বোয়ালমারী, লক্ষ্মীকোলা, চকগোপাল, গাংনগর, পাতাইর কাঁচা রাস্তাগুলো বিশিষ্ট যুবলীগ নেতা দেউলী ইউনিয়ন চেয়ারম্যান মো. আব্দুল হাই এর নেতৃত্বে ৪০ দিনের কর্মসৃজন প্রকল্পের আওতায় রাস্তা সংস্কারের মাধ্যমে উন্নয়ন করায় এলাকার বিপুল সংখ্যক মানুষ চেয়ারম্যান আব্দুল হাই এর প্রতি কৃতজ্ঞতা প্রকাশ করে তাকে ধন্যবাদ জানিয়েছেন। এলাকার প্রবীন মহানন্দ (৮০) বলেন, আমাদের এলাকাটি অবহেলিত, রাস্তাঘাট একেতো তেমন উন্নয়ন নেই- তার উপর ২০১৭ সালের শেষের দিকে বন্যার পানিতে ফসল ও রাস্তা ঘাটগুলো তলিয়ে গিয়েছিল। যার ফলে এসব কাঁচা রাস্তাগুলো খানা খন্দরে পরিনত হয়। এজন্য কৃষক তার চাষ করা ফসল বাজারে সঠিক সময়ে না নিয়ে যেতে পেরে নায্যমূল্যে বিক্রি করা থেকে বঞ্চিত হয়। এসব চলাচলের অযোগ্য পথ দিয়ে স্কুল-কলেজের শিক্ষার্থীসহ সকল শ্রেণির পথচারীরা চলাচল করতে চরম দুর্ভোগ পোহাতে হয়। এজন্য এলাকার শহিদুল ইসলাম (৬৫) বলেন, নির্বাচনের সময় জনপ্রতিনিধিরা ভোট নেওয়ার জন্য গরীবের বন্ধু সেজে আছে, কিন্তু পরে আমাদের কষ্টের সময় কোন জনপ্রতিনিধিকেব খুজে পাওয়া যায় না। কিন্তু বর্তমান চেয়ারম্যান আব্দুল হাই নিজেই শ্রমিক লেগে দিয়ে আমাদের এই বোয়ালমারী রাস্তাটি সংস্কার করে দিয়েছেন। এখন আমাদের চলাচলে আর কষ্ট নেই। এজন্য চেয়ারম্যান আব্দুল হাইকে আল্লাহ্ তা’আলা দীর্ঘজীবি করুক।